CELEX: 32015D1211
Language: et
Date: 2015-07-20 00:00:00
Title: Nõukogu otsus (EL) 2015/1211, 20. juuli 2015, millega määratakse kindlaks Euroopa Liidu nimel Maailma Kaubandusorganisatsiooni peanõukogus võetav seisukoht Kasahstani Vabariigi Maailma Kaubandusorganisatsiooniga ühinemise kohta

24.7.2015   
            
            
               ET
            
            
               Euroopa Liidu Teataja
            
            
               L 196/16
            
         NÕUKOGU OTSUS (EL) 2015/1211,
   20. juuli 2015,
   millega määratakse kindlaks Euroopa Liidu nimel Maailma Kaubandusorganisatsiooni peanõukogus võetav seisukoht Kasahstani Vabariigi Maailma Kaubandusorganisatsiooniga ühinemise kohta
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 91, artikli 100 lõiget 2 ning artikli 207 lõike 4 esimest lõiku koostoimes artikli 218 lõikega 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               29. jaanuaril 1996. aastal esitas Kasahstani Vabariigi valitsus Maailma Kaubandusorganisatsiooni asutava Marrakeši lepingu („Marrakeši leping”) XII artikli kohaselt taotluse kõnealuse lepinguga ühinemiseks.
            
         
               (2)
            
            
               6. veebruaril 1996 moodustati Kasahstani Vabariigi ühinemist käsitlev töörühm, et jõuda kokkuleppele ühinemistingimuste osas, mis oleksid vastuvõetavad nii Kasahstani Vabariigile kui ka kõigile Maailma Kaubandusorganisatsiooni (WTO) liikmetele.
            
         
               (3)
            
            
               Komisjon pidas liidu nimel läbirääkimisi turu avamisega seotud mitmesuguste Kasahstani Vabariigi võetavate kohustuste üle, mis rahuldaksid liidu nõudmisi seoses tollimaksude, eksporditollide ja kaubandusteenustega.
            
         
               (4)
            
            
               Nimetatud kohustused on nüüd kirja pandud Kasahstani Vabariigi WTOga ühinemise protokolli („ühinemisprotokoll”).
            
         
               (5)
            
            
               Ühinemisel WTOga on eeldatavasti positiivne ja kestev mõju Kasahstani Vabariigi majandusreformidele ja jätkusuutlikule arengule.
            
         
               (6)
            
            
               Seepärast tuleks ühinemisprotokoll heaks kiita.
            
         
               (7)
            
            
               Marrakeši lepingu XII artiklis on sätestatud, et ühinemistingimustes lepivad kokku ühinev riik ja WTO ning WTO poolt kiidab ühinemistingimused heaks WTO ministrite konverents. WTO asutamislepingu IV artikli lõikes 2 on sätestatud, et ministrite konverentsi istungite vaheaegadel täidab selle ülesandeid peanõukogu.
            
         
               (8)
            
            
               On asjakohane määrata kindlaks liidu nimel võetav seisukoht WTO peanõukogus Kasahstani Vabariigi ühinemise kohta WTOga,
            
         ON VASTU VÕTNUD KÄESOLEVA OTSUSE:
   Artikkel 1
   Kasahstani Vabariigi Maailma Kaubandusorganisatsiooniga ühinemise kohta Maailma Kaubandusorganisatsiooni peanõukogus võetav Euroopa Liidu seisukoht on ühinemine heaks kiita.
   Artikkel 2
   Käesolev otsus jõustub selle vastuvõtmise kuupäeval.
   
      Brüssel, 20. juuli 2015
      
         
            Nõukogu nimel
         
         
            eesistuja
         
         F. MOGHERINI